КIуэкIуэ Юрий щэнхабзэмрэ гъуазджэмкIэ дуней псом щыцIэрыIуэ, КъБР-м и цIыхубэ художник Шемякин Михаил хуэгузэващ абы ипхъу Доротее дунейм зэрехыжам къыхэкIыу
«Гъуазджэмрэ щэнхабзэмрэ дуней псом щыцIэрыIуэ я лэжьакIуэ, Урысей Федерацэм и Къэрал саугъэтым и лауреат, Къэбэрдей-Балъкъэрым и цIыхубэ художник Шемякин Михаил ипхъу закъуэр дунейм ехыжащ. Зэчиишхуэ зыбгъэдэлъ, зыхуэбгъэдэн щымыIэ цIыху Доротее и адэм и щапхъэм тету художник хъуат. Абы и лэжьыгъэхэр Урысейми нэгъуэщI къэрал куэдми щагъэлъэгъуащ.
Къэбэрдей-Балъкъэрым исхэм я цIэкIэ, апхуэдэу си щхьэкIэ сэ къызбгъэдэкIыу сыпхуогузавэ. Ар гузэвэгъуэшхуэщ икIи хэщIыныгъэ инщ. Мы лъэхъэнэ гугъур IэтыгъуафIэ пщызыщIын къарурэ бэшэчагърэ уиIэну дыхуейщ», — Инстаграмым щиIэ напэкIуэцIым иритхащ щIыналъэм и унафэщIым.
